Jabarkan Kerjaya dari Faizal Yusup dalam bahasa melayu

Beliau merupakan salah seorang bekas peserta Hero Remaja 2000/01 yang turut disertai oleh Zed Zaidi yang merangkul gelaran juara.

Kemunculan pertama Faizal dalam bidang lakonan ialah melalui telefilem Blok 404 dan kemudiannya telefilem Neon arahan Mohd Feroz Abdul Kader lakonan bersama Eric Fuzi dan menampilkan ramai pelakon popular tanah air seperti Azhar Sulaiman, Aziz M. Osman, Rashidi Ishak, Soffi Jikan, Aziz Sattar, Kuswadinata, Abby Abadi, Serina Redzuawan, Zila Bakarin, Rita Rudaini, Kartina Aziz dan ramai lagi. Beliau memegang watak Hafiz, seorang pemuda yang ditimpa nasib malang.

Faizal juga terkenal dengan watak lakonannya dalam telefilem Zaharul Vs. Zarina yang bersiaran di Astro Ria. Beliau turut memegang watak pembantu sebagai Dani dalam drama Adamaya yang dibintangi oleh Sein Qudsi dan Lisa Surihani.

Sebelum kematiannya, Allahyarham sempat muncul dalam drama Tiramisu dan telefilem Jangan Hantar Aku Ke Neraka.